CELEX: 62016TN0392
Language: hu
Date: 2016-07-26 00:00:00
Title: T-392/16. sz. ügy: 2016. július 26-án benyújtott kereset – Axium kontra Parlament

5.9.2016   
            
            
               HU
            
            
               Az Európai Unió Hivatalos Lapja
            
            
               C 326/33
            
         2016. július 26-án benyújtott kereset – Axium kontra Parlament
   (T-392/16. sz. ügy)
   (2016/C 326/56)
   Az eljárás nyelve: francia
   
      Felek
   
   
      Felperes: Axium (Oberschaeffolsheim, Franciaország) (képviselő: N. Deleau ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2016. június 9-i azon határozatot, amelyben az Európai Parlament úgy határozott, hogy a közbeszerzési eljárásból kizárja az Axium társaság ajánlatát;
            
         
               —
            
            
               az Európai Parlamentet kötelezze az eljárási szabályzat 133. és azt követő cikkei alapján 4 000 eurós összegnek az Axium társaság részére történő megfizetésére;
            
         
               —
            
            
               az Európai Parlamentet kötelezze a jelen eljárás valamennyi költségének a viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a felperes által a „Franciaország-Strasbourg: az Európai Parlament strasbourgi épületeinek azbesztmentesítési munkálataira vonatkozó keretszerződés” (HL 2015/S 242-438527) eljárásra vonatkozó, 06D30/2015/M064 ajánlati felhívás keretében benyújtott ajánlat elutasítására vonatkozó, 2016. június 9-i D 201714 európai parlamenti határozatnak, valamint az e szerződésnek egy másik ajánlattevő számára történő odaítéléséről szóló határozatnak (a továbbiakban: megtámadott határozat) a formai jogellenességére alapított jogalap, mivel a felperesnek címzett és a megtámadott határozatot tartalmazó levelet aláíró személynek nem volt meg a szükséges felhatalmazása ahhoz, hogy ajánlatkérő szerv, vagyis az Európai Parlament nevében szerződést kössön.
            
         
               2.
            
            
               A második, a megtámadott határozat tartalmi jogellenességére alapított jogalap, mivel a felperes ajánlatának kizárása nem felel meg az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet 158. cikke (3) bekezdésének, és ezért indokolatlan.